CELEX: 22012D0008
Language: mt
Date: 2012-02-10 00:00:00
Title: Deċiżjoni tal-Kumitat Konġunt taż-ŻEE Nru 8/2012 tal- 10 ta’ Frar 2012 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim dwar iż-ŻEE

21.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 161/14
               
            DEĊIŻJONI TAL-KUMITAT KONĠUNT TAŻ-ŻEE
      Nru 8/2012
      tal-10 ta’ Frar 2012
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim dwar iż-ŻEE
      IL-KUMITAT KONĠUNT ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u partikolarment l-Artikolu 98 tiegħu,
      Billi:
      
                  (1)
               
               
                  L-Anness II ta’ mal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 126/2011 tat-2 ta’ Diċembru 2011 (1).
               
            
                  (2)
               
               
                  Id-Direttiva tal-Kummissjoni 2010/22/UE tal-15 ta’ Marzu 2010 li temenda, għall-finijiet tal-adattament tagħhom għall-progress tekniku, id-Direttivi tal-Kunsill 80/720/KEE, 86/298/KEE, 86/415/KEE u 87/402/KEE u d-Direttivi 2000/25/KE u 2003/37/KE tal-Parlament Ewropew u tal-Kunsill, dwar l-approvazzjoni tat-tip ta’ tratturi għall-agrikoltura jew għall-forestrija (2) għandha tiġi inkorporata fil-Ftehim.
               
            
                  (3)
               
               
                  Id-Direttiva tal-Kummissjoni 2010/52/UE tal-11 ta’ Awwissu 2010 li temenda, għall-finijiet tal-adattament tal-provvedimenti tekniċi tagħhom, id-Direttiva tal-Kunsill 76/763/KEE dwar sedili għall-passiġġieri għal tratturi bir-roti għall-agrikoltura jew għall-forestrija u d-Direttiva 2009/144/KE tal-Parlament Ewropew u tal-Kunsill dwar ċerti komponenti u karatteristiċi tat-tratturi bir-roti għall-agrikoltura jew għall-foresterija (3) għandha tiġi inkorporata fil-Ftehim.
               
            ADOTTA DIN ID-DEĊIŻJONI:
      Artikolu 1
      Il-Kapitolu II tal-Anness II ta’ mal-Ftehim jiġi emendat kif ġej:
      
                  1.
               
               
                  L-inċiż li ġej jiżdied mal-punt 9 (id-Direttiva tal-Kunsill 76/763/KEE):
                  
                              “—
                           
                           
                              
                                 32010 L 0052: id-Direttiva tal-Kummissjoni 2010/52/UE tal-11 ta’ Awwissu 2010 (ĠU L 213, 13.8.2010, p. 37).”
                           
                        
            
                  2.
               
               
                  L-inċiż li ġej jiżdied fil-punt 18 (id-Direttiva tal-Kunsill 80/720/KEE), 20 (id-Direttiva tal-Kunsill 86/298/KEE), 21 (id-Direttiva tal-Kunsill 86/415/KEE), 22 (id-Direttiva tal-Kunsill 87/402/KEE), 28 (id-Direttiva 2003/37/KE tal-Parlament Ewropew u tal-Kunsill) u 29 (id-Direttiva 2000/25/KE tal-Parlament Ewropew u tal-Kunsill)
                  
                              “—
                           
                           
                              
                                 32010 L 0052: id-Direttiva tal-Kummissjoni 2010/22/UE tal-11 ta’ Awwissu 2010 (ĠU L 91, 10.4.2010, p. 1).”
                           
                        
            
                  3.
               
               
                  Dan li ġej jiżdied fil-punt 23 (id-Direttiva 2009/144/KE tal-Parlament Ewropew u tal-Kunsill):
                  “, kif emendat permezz:
                  
                              —
                           
                           
                              
                                 32010 L 0052: tad-Direttiva tal-Kummissjoni 2010/52/UE tal-11 ta’ Awwissu 2010 (ĠU L 213, 13.8.2010, p. 37).”
                           
                        
            Artikolu 2
      It-testi tad-Direttivi 2010/22/UE u 2010/52/UE bl-ilsien Islandiż u b’dak Norveġiż, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-11 ta’ Frar 2012, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, l-10 ta’ Frar 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 76, 15.3.2012, p. 7.
      
         (2)  ĠU L 91, 10.4.2010, p. 1.
      
         (3)  ĠU L 213, 13.8.2010, p. 37.
      
         (*)  Ma huma indikati l-ebda rekwiżiti kostituzzjonali.